cyanic-selkie/wikianc huggingface dataset:
Avføring
For forskere kan avføring gi informasjon om et dyrs matvaner. Ved nøyaktig analyse av konsistensen og odørene til avføringen kan forskeren få et begrep om innholdet som tilsammen utgjør avfallet. Så kan en nøyaktig analyse utføres for å avdekke skapningens matvaner.
Avføring er i alminnelighet et tabubelagt emne (se toaletthumor). Forskere har i lang tid lagt merke til at mange arter gjemmer eller graver ned avføringen sin. Årsaken er at odøren kan trekke til seg rovdyr, og at avføringen er en sannsynlig smittespreder av parasitter til genetiske slektninger, og disse artene utviser ofte engstelig oppførsel når avføringen deres ikke kan tildekkes. Som et eksempel er dette et typisk trekk hos innekatter. Av den grunn går katteeiere ofte til anskaffelse av sandbokser for sine kjæledyr. Hos mennesker kommer dette fenomenet til syne i selve den stigmatisering avføringen har.
Dyreavføring blir ofte brukt som gjødsel.
Relatert terminologi
Avføring kan bli brukt til mer enn bare å fastslå dyrs matvaner. DNA fra celler som løsner fra tarmslimhinnen og metabolitter fra ulike hormoner kan brukes til å identifisere genetiske forskjeller henholdsvis stress.
Koprofili, også kjent som fekofili, er seksuell tiltrekning til fekalt materiale. Koprofobi, også kjent som fekofobi, er en sterk frykt for avføring eller generelt menneskelige ekskrementer.
Forsteinet avføring er kjent som koprolitter og danner en viktig klasse av gjenstander som studeres av feltet paleontologi.
Fekal forurensning
En kjapp prøve på fekal kontaminsasjon av vannkilder eller jord gjøres ved å undersøke om det finnes E. coli-bakterier ved hjelp av MacConkey agar-plater eller petriskåler. E. coli-bakterier er de eneste som danner røde kolonier ved temperatur omkring 43 °C over natten.
Mens nesten alle stammer av E. coli er harmløse, er deres nærvær imidlertid et vitne om fekal kontaminasjon og dermed en stor mulighet for at andre, farligere organismer også er tilstede.
Menneskelig avføring
Hovedartikkel: Menneskelig avføring Menneskelig fekalt materiale varierer betydelig i utseende, avhengig av kosthold og helse. Normalt er fekaliene halvfaste og omgitt av et lag av slim. Den brune fargen kommer av en kombinasjon av galle og døde røde blodlegemer. Hos et nyfødt barn er avføringen til å begynne med gulgrønn etter mekonium. Denne fargingen skyldes tilstedeværelse av galle alene. Etter hvert som kroppen begynner å avstøte overskuddet av døde røde blodlegemer får den sitt kjente brune utseende, hvis ikke barnet begynner å die, da forblir den myk, avfarget gul med en ikke-ubehagelig duft inntil babyen begynner å spise betydelige mengder annen mat. Gjennom livet til et vanlig menneske kan man regne med å oppleve mange typer avføring. En «grønn» og noen ganger «leireaktig» utseende avføring er resultatet av mangel på avstøtte blodlegemer. Dette skyldes galleoverbelastning og er svært sjelden og ikke en helserisiko. Så enkle problemer som alvorlig diaré kan gi blod i avføringen. Ufordøyde matrester som ofte kan finnes i menneskelig avføring er frø, nøtter, korn og bønner, i hovedsak på grunn av det høye fiberinnholdet i disse matslagene.
Festningsgata (Kristiansand)
Festningsgata (1-49, 2-56A) er en gate i Kvadraturen i Kristiansand som ligger i bydelen Kvadraturen/Eg. Navnet har sammenheng med Christiansholm festning fra 1672 som ligger i gateløpets forlengelse ned mot østre havn.
Beskrivelse
Gaten strekker seg fra Østre Strandgate til Tordenskjoldsgate og hadde opprinnelig navnet Nordre gate. Forlengelsen av gateløpet nord for Tordenskjolds gate har navnet Stener Heyerdahls gate. Parkanlegget sør for Tordenskjolds gate heter Stener Heyerdahls park. Denne gatestubben samt Festningsgata fra Tordenskjolds gate til Dronningens gate er en del av fylkesvei 28. Fra Østre Strandgate til Tollbodgaten er bygningene oppført etter at murtvangen ble innført umiddelbart etter bybrannen i 1892 og fremover.
Denne delen av gaten ble også lagt i aske under bybrannen i 1734 som rammet 333 bolighus. Ved brannen i juli 1892 ble alle hus i Festningsgata sør for Tollbodgaten ødelagt.
Gaten fungerer som hovedinnfartsåre til Kvadraturen og har i nord tilførselstunnel til og fra E18 via Baneheitunnelen. Denne delen av gateløpet har navnet Stener Heyerdals gate. Det nødvendige gatearealet ble frigjort ved å vende og flytte Tordenskjoldsgate skole i 1988.
I Festningsgata 2 ligger Odd Fellow-losjen, opprinnelig tegnet som praktvilla for dampsageier og trelasthandler Lars Usterud. Med sitt markante tårn og søyleveranda peker den seg ut i byggestilen, lik den vi finner på Oscarshall på Bygdøy. Bygningen ble tegnet av Johan Keyser Frølich som var arkitekt for en rekke av murbygningene etter bybrannen i 1892.
2022
2022 (MMXXII) i den gregorianske kalenderen var et normalår som begynte og avsluttet på en lørdag.
De forente nasjoner har erklært 2022 som:
I likhet med 2020 og 2021 ble året 2022 preget av koronaviruspandemien, men med lettelser knyttet til både testing, reiserestriksjoner og smitteverntiltak.
Året var preget også av Russlands invasjon av Ukraina, som startet 24. februar. Russland omtaler angrepet som en «militær spesialoperasjon», og Russlands president Vladimir Putin sa i en tale natt til 24. februar at målet med angrepet var å «demilitarisere» og «avnazifisere» Ukraina, ikke å okkupere landet. Invasjonen ble møtt av fordømmelse og kritikk fra en rekke land, og flere land har innført omfattende økonomiske sanksjoner mot Russland.
Noen av de største sportsbegivenhetene i 2022 var para-VM i snøsport 2022‎, vinter-OL 2022, paralympiske vinterleker 2022, VM i fotball 2022, VM i friidrett 2022, VM i snooker 2022, VM i landeveissykling 2022, VM i ishockey for menn 2022 og sjakk-OL 2022.
Nadia Styger
Nadia Styger (født 11. desember 1978 i Zug) er en sveitsisk alpinist. Hun har spesialisert seg i fartsdisiplinene (Super-G og utfor).
Reinhold von Hoven
Reinhold von Hoven (død 21. mai 1682 på Vestnes i Romsdalen) var en dansk-norsk offiser.
Nadia Styger
Den første internasjonale suksessen oppnådde hun under junior-vM 1997 i Schladming, der hun fikk en bronsemedalje i utfor. Hun debuterte i verdenscupen i februar 1999, og har per februar 2007 vunnet tre renn.
Styger har deltatt i tre verdensmesterskap (2003, 2005 og 2007). Den beste plasseringen individuelt er en fjerdeplass i utfor fra Åre i 2007. Hun var med på det sveitsiske laget som tok bronse i lagkonkurransen.
Verdenscupseire
* Delt seier med Michaela Dorfmeister og Lindsey Kildow
Danmark under Sommer-OL 1976
Danmark under Sommer-OL 1976. Sekstiseks sportsutøvere fra Danmark deltok i femten sporter under Sommer-OL 1976 i Montréal. Danmark kom på 24.-plass med en gullmedalje og to bronsemedaljer. Roeren Judith Andersen var Danmarks flaggbærer under åpningsseremonien.
Arla Foods
I tillegg til hjemmemarkedene har selskapet aktivitet på 19 eksportmarkeder. Utover England hvor aktiviteten er betydelig, finnes produksjonsanlegg i Saudi-Arabia, Argentina, Polen og Hellas. Selskapet har dessuten lisensproduksjon i USA og Canada. 50 % av omsetningen skjer i Danmark og Sverige. 33 % i Europa forøvrig og resten på oversjøiske markeder.
Årets nynorskbrukar
Årets nynorskbrukar er en pris som blir delt ut av Nynorsk kultursentrum på Dei nynorske festspela hvert år. Prisen går til «personar eller institusjonar som har synt evne til å bryte med språklege og kulturelle konvensjonar om bruk av nynorsk, som gjennom sitt føredøme eller praktiske arbeid gjer det lettaren å vere nynorskbrukar, eller som skaper større allmenn forståing for nynorsk». Prisen er fra 2006 på 50,000 kroner og et grafisk trykk, og ved to anledninger et eksemplar av Dialektspelet. I 2014 var prisen 100,000 kroner, fordelt likt mellom de to prismottagerne. Det er styret i Nynorsk Kultursentrum som er jury.
Braatø-pram
Braatø-prammen er en av de mange variantene av båttypen pram i Norge. Braatø-prammen bygges av Braatø Trebåtbyggeri i Kragerø, derav også navnet.
Dette er en lettrodd robåt med gode sjøegenskaper, og er bygd opp av fire bordganger pluss bunnbord i furu på eikespant med kobbernagler og syrefaste skruer.
Braatø-prammen er egentlig en Kragerøpram, men er mer tilpasset dagens krav. Den kan bygges i ulike størrelser fra 3,5 til 5 meter i lengde og 1,35 meter i bredde. Små forskjeller skiller de to nesten like prammene fra hverandre, spesielt esingen langs prammen.
Borregaard Hovedgård
Borregaard Hovedgård er en tidligere kongs- og herregård i Sarpsborg i Østfold. Ifølge Snorre Sturlason ble den bygget av Olav Haraldsson, som kongsgård. Senere ble den omgjort til herregård. I 1702 ble den ført med et jordskred ned i Glomma. Gården ble imidlertid bygd opp igjen, brukt videre som herregård og senere som bygning i fabrikkområdet ved Sarpsfossen. Industrikonsernet Borregaard har sitt navn fra denne gården.
I dag er bygningen brukt som kurs og representasjonssenter for Orkla.
Kongsgård
Dens historie går langt tilbake i tiden. Den islandske forfatteren Snorre Sturlason fortalte at kong Olav Haraldsson (den seinere Olav den hellige) i år 1016 lot bygge en borg av sten, tømmer og torv tvers over nesset ved den store foss Sarp. Med borgen la kongen grunnen til en kjøpstad hvor det ble bygget en kirke og en kongsgård. Gården kalte han ganske enkelt «Gården i Borg», Borgarhjerdi eller Borgargardr på gammelt norsk. Senere ble dette til Borregaard.
De første 300 årene var Borregaard kongsgård og fast tilholdssted for norske konger, særlig om vintrene. Da Håkon V Magnusson bygde Akershus slott i 1307 gikk gården til privat eie og Borg var ikke lenger residensby.
I et gavebrev fra 13. januar 1312 fikk Havtore Jonsson overdratt Borregaard fra sin svigerfar, kong Håkon V Magnusson. Byen fikk navnet Sarpsborg og Borregaard gikk fra kongsgård til herregård etter dette.
Jordskred og oppbygging
I 1702 skjedde en stor naturkatastrofe som fikk betydning for Borregaards videre skjebne. I februar dette året gikk et jordskred som dro hele gården med alle bygningene ut i elven. 14 mennesker og 200 husdyr ble tatt av raset, mens eieren, Jens Werenskiold og hans nærmeste familie ble reddet. Til tross for tapet ville Werenskiold bygge gården opp igjen. For å sikre at gården denne gangen ble liggende på trygg grunn ble den flyttet til der den er i dag. Huset som ble bygget den gangen var på halvannen etasje og dekker den sørligste delen av dagens hovedfløy.
Paul Olsen Thrane overtok gården i 1814 og under hans eierskap fikk hovedbygningen en full annen etasje. Han bebodde der til 1818. I 1832 ble gården solgt til engelskmannen John Henry Pelly som bygget første del av sidefløyen. Denne sidefløyen ble videre utvidet i 1960.
Perioden fra 1832 og fram til 1880-årene da gården hadde engelske eiere, blir betraktet som en forfallsperiode for Borregaard. I 1880-årene var gården igjen til salgs.
Som fabrikkeiendom
Ved siden av store jordeiendommer eide Borregaard Hovedgård også halvparten av rettighetene i Sarpfossen. Dette var en av hovedgrunnene til at The Kellner Partington Paper Pulp Co. Ltd. kjøpte gården i 1889 og bygde cellulosefabrikk på området ved Sarpfossen.
Inntil 1899 ble hovedgården benytte som bruksskole for de ansattes barn. Skolen ble da flyttet til et annet lokale i Sarpsborg. Under ledelse av arkitekt Halvdan Berle ble hovedgården restaurert og i 1900 kunne bedriftens disponent, Oscar Pedersen, flytte inn. Inntil 1976 var huset bolig for bedriftens toppledere. Etter dette sto bygningen en tid tom.
Nyere tid
Orkla overtok hovedgården i 1987. Etter et års omfattende ombygningsarbeider med utgangspunkt i ombygningsarbeidet fra århundreskiftet, ble Hovedgården tatt i bruk igjen i august 1988. Siden da har Borregaard Hovedgård vært et mye brukt kurs-, konferanse-, og representasjonssenter for hele konsernet.
Hovedgården ble internasjonalt kjent etter at flere av de hemmelige forhandlingsmøtene som førte fram til Oslo-avtalen mellom palestinerne og Israel, ble avholdt her i 1993.
Alt for Norge
Alt for Norge er det valgspråk, eller motto, kong Haakon VII valgte da han i 1905 tok imot tilbudet om Norges trone. Hans etterfølgere har valgt samme valgspråk.
Kong Haakon
Mottoet ble kunngjort av prins Carl 18. november 1905 i talen prinsen holdt som svar til den norske delegasjonen som var utsendt for å tilby ham å bli konge av Norge. Prins Carl avslutta talen med: «Mit liv vil jeg hellige Norges vel, og det er min hustrus og mit inderlige ønske, at det folk, der har valgt os, vil enigt samarbeide og stræbe frem imod dette store maal, og med fuld fortrøstning kan jeg da som mit valgsprog tage: Alt for Norge.»
Kong Olav og kong Harald
I statsråd 21. september 1957 overtok kong Olav V tronen, og meddelte at han videreførte det samme valgspråket. Etter hans død, 17. januar 1991, meddelte kong Harald V i statsråd ved midnatt samme dag at også han ville nytte det etablerte valgspråket. «Alt for Norge» ble også benyttet som motto blant mange motstandsfolk under andre verdenskrig.
Bakeren i Paris
«Bakeren i Paris» er et skillingstrykk som nok er skrevet som en parodi på de tragiske skillingsvisene om utroskap, svik og mord. Forfattern og komponist er ukjent.
Alt for Norge
Bruk
Galleriet viser noen eksempler på bruk av valgspråket «Alt for Norge». I tillegg har flere norske mynter vært dekorert med valgspråket sammen med kongelige portretter og monogrammer.
Bakeren i Paris
Teksten
1.I Parises by en baker lever fredelig for sant, men mens mannen bakte kaker kona elsket en løytnant. Slikt noe må ei kalles rett, kjære koner gjør ei det.
Alt for Norge
Annen bruk (utvalg)
Det er også utgitt flere bøker med Alt for Norge som tittel, blant annet Yngve Woxholths krigsberetningsbok Alt for Norge utgitt i 1965, Pål Espolin Johnsons Alt for Norge : historien om et utvær fra 1975 og Frode Øverlis tegneseriebok Pondus Alt for Norge fra 1998.
Bakeren i Paris
Teksten
Refreng: Fidelilong-kong-kong-kong kei Fidelilong-kong-kong-kong kei
2.Og mens mannen en dag spaserte seg en tur på Champs-Elyses straks var løytnanten hos kona og for henne lå på kne. Men akk så kommer mannen hjem og historien blir slem. Ref.
Ref.
5.Bakeren ble arrestert for slik en baking er forbudt, derpå ble han guillotinert og var derfor helt kaputt. Kona hu drukna seg av sorg og ble innlagt på la morgue.
Ref
6.Koner dette råd mottager gjem i ovn ei vennen kjær, hør nå også kjære baker og av denne historien lær. At løytnanter ei stekes må, la dem heller være rå.
Phil Neal
Philip George Neal (født 20. februar 1951) er en tidligere engelsk fotballspiller. Neal huskes best som mangeårig høyreback på Liverpools storlag på siste halvdel av 1970-tallet og første halvdel av 1980-tallet, hvor han var med på å vinne åtte ligamesterskap og fire triumfer i Europacupen for serievinnere. Han spilte også 50 landskamper for, og deltok i VM i 1982.
Spillerkarriere
Neal startet sin karriere i de lavere divisjonene av engelsk fotball, for Northampton Town. Høsten 1974 ble han kjøpt av Liverpool for 65 000 pund, i det som var Bob Paisleys første kjøp som Liverpool-manager. Neal gikk rett inn på laget, og mellom 1975 og 1983 gikk han bare glipp av én ligakamp. Neal viste seg også å være en svært effektiv straffeskytter. Han scoret til sammen 60 mål i sin Liverpool-karriere, og nesten halvparten av disse kom fra straffemerket.
Neal er engelsk fotballs tredje mestvinnende spiller gjennom tidene, (bare slått av Ryan Giggs og Paul Scholes), med 8 ligamesterskap, 4 seire i serievinnercupen, 1 seier i UEFA-cupen, 4 seire i Liga-cupen, 1 seier i Super-cupen og 5 seire i Charity Shield. (Alan Hansen har også 23 medaljer for Liverpool, men har færre seire i den gjeveste europeiske turneringen). Neal har også en ganske imponerende rekord, det kommer til å være svært vanskelig å slå. Han spilte nemlig 417 kamper på rad uten å miste en eneste kamp, fra 23. oktober 1976 til 24. september 1983.
Trenerkarriere
Han forlot Liverpool i 1985, da han ble ansatt som spillende manager i Bolton.
Som manager hadde Neal moderat suksess. Han klarte å gjøre Bolton til et stabilt topplag i daværende 3. divisjon, men klarte ikke å lede klubben til opprykk i løpet av de seks årene han var sjef i klubben. Han hadde også korte perioder som manager i Coventry og Manchester City, og har vært assistenttrener på det engelske landslaget.
Karriere som spiller
* Kun ligakamper.
So You Think You Can Dance (sesong 4)
So You Think You Can Dance er en amerikansk talentkonkurranse. I USA går programmet på FOX, mens det i Norge blir sendt på TVNorge. Sesong fire hadde premiere i USA 22. mai, mens i Norge hadde programmet premiere 5. august. Vinneren av sesong 4 ble Joshua Allen, der han slo Stephen «tWitch» Boss, Katee Shean og Courtney Galiano i finalen.
Audition
Siden 2006 har nedre aldersgrense vært 18 år, og 30 år er øverste. Deltagere som er over 30, kan få en opptreden på programmet uansett, men personen kan ikke komme videre. De som gikk videre fra audition gikk til Vegas-uken, der dommerne valgte topp 20. Auditionrunden for sesong 4 ble holdt i disse byene:
Kvinnelige dansere
1 Uke 5 ble Comfort Fedoke eliminert, men før uke 6 ble Jessica King skadet, og kunne ikke fremføre de neste sendingene. Dermed kom Fedoke inn igjen og ble deltager istedenfor King.
Dommernes favorittnumre
Fet skrift = finalist
20. serierunde i Tippeligaen 2009
20. serierunde i Tippeligaen 2009 startet lørdag 1. august klokken 19:00 med Molde mot Start. Runden fortsatte med seks kamper søndag 2. august, fem kamper klokken 18:00 og én kamp 20:00. Runden ble avsluttet mandag 3. august klokken 19:00 med Lyn mot Brann.
CGCG 436-030
CGCG 436-030 eller IRAS 01173+1405 er et par vekselvirkende galakser som ligger rundt 400 millioner lysår unna jorden i stjernebildet Fiskene. Galaksene er strekte på grunn av vekselvirkningen, og den ene spiralgalaksen har en hale. Den andre har et slep av materie som når relativt langt unna galaksekjernen.
Fylkesvei 5126
Fylkesveg 5126 går mellom Myrkhøl og Høyseter i Samnanger kommune. Veien er 3,5 km lang.
Frem til 2019 hadde veien betegnelsen fylkesvei 133 (Hordaland).
Nordre Isfjorden nasjonalpark
Nordre Isfjorden nasjonalpark er en norsk nasjonalpark som ligger i et fjord- og kystterreng på Svalbard; ved Isfjorden. Parken ble opprettet 26. september 2003, for å «bevare et stort, sammenhengende og i det vesentligste urørt arktisk kyst- og fjordlandskap med intakte naturtyper, økosystemer, arter, naturlige økologiske prosesser, landskapselementer og kulturminner som referanseområde for naturforskning og for opplevelse av Svalbards natur- og kulturarv,» herunder spesielt sikre store strandsletter med artsrik arktisk vegetasjon og våtmarksområder, grunne sjøarealer, hekkeområder for sjøfugl, et generelt rikt fugleliv, særegne kvartærgeologiske formasjoner, og spesielt fjellformasjonene Skansen og Alkhornet.
Nasjonalparken dekker et område på 2 952,1 km², hvorav landarealet utgjør cirka 2 047 km² og det marine arealet cirka 905 km².
Nordre Isfjorden nasjonalpark ligger på den vestlige delen av Spitsbergen, langs fjorder og øyer på nordkysten av Isfjorden; og den omfatter Boheman fuglereservat ved vestmunningen av Nordfjorden.
Geografi, landskap, geologi
Nasjonalparken strekker seg fra St. Jonsfjorden (Forlandsundet) i vest til Dicksonfjorden i øst, over Oscar II Land, James I Land og den vestre fliken av Dickson Land. Den viktigste fjorden ligger midt i parken – Nordfjorden, som er en nordlig arm av Isfjorden og som innerst deler seg i Ekmanfjorden og Dicksonfjorden. Større isbreer er (fra vest) Eidembreen, Venernbreen, Nansenbreen, Borebreen, Wahlenbergbreen, Sveabreen, Sefstrømbreen og Holmströmbreen.
Flora og fauna
Vegetasjonen er svært utbredt og frodig, og meget artsrik. Flere sjeldne planter blomstrer her. Det finnes også tykke torvavsetninger i større områder, noe som er uvanlig på Svalbard. Ellers finnes det rike strandenger, våtmark og vadefuglområder.
Strandslettene og de grunne sjøarealene er viktig for gjess og ender. Det er flere hekkekolonier og fuglefjell for sjøfugl, bl.a. Alkhornet som sammen med Daudmannsøyra står på BirdLife Internationals liste over viktige fugleområder i Europa.
Kulturminner
Området som omfattes av Nordre Isfjorden nasjonalpark har vært mye brukt til fangst i historisk tid, hvor hovedstasjonen var Kapp Wijk. Her finnes 3 generasjoner av fangst­hytter og et nett av bistasjoner. I området er det registrert kulturminner fra hvalfangst-perioden på 1600-tallet, fra russisk overvintringsfangst og en rekke industrielle kulturminner.
Forvaltning og bruk av området
Det er forbud mot bruk av fly og helikopter, sykkel og motorkjøretøy på barmark. Snøscooterfordselen er underlagt de generelle Svalbard-bestemmelsene. Området ligger i sin helhet utenfor Forvaltningsområde 10 (et område på det sentrale Spitsbergen hvor tilreisende kan ferdes på egen hånd uten å melde fra til Sysselmannen på Svalbard) – dermed er det forsikrings- og meldeplikt ved ferdsel.
Nida (by)
Nida (tysk: Nidden, samogitisk: Nėda, russisk: Нида) er en liten by på Den kuriske landtunge i Litauen. Byen har 2,385 innbyggere (2012) og er administrativt senter for Neringa kommune.
Historie
Stedet ble omtalt allerede i dokumenter fra Den tyske orden fra 1429 og 1497 og bebyggelsen lå opprinnelig 2 km lenger sør. Da som nå er området hele tiden truet av bevegelige sanddyner, og byen ble flyttet til et litt mer beskyttet sted ved dagens beliggenhet i 1784. Inntil 1945 var byen en del av den tyske provinsen Øst-Preussen.
I 1874 ble det bygget et fyrtårn på Urbas-høyden. Dette ble ødelagt under andre verdenskrig, men gjenoppbygget i 1953 av de sovjetiske myndighetene.
Nobelpris-vinneren i litteratur, Thomas Mann bodde her om sommeren i årene 1930–1932. Hans sommerhus overlevde krigen og er i dag et kultursenter til ære for ham, med en liten utstilling relatert til Mann.
Etter andre verdenskrig var Nida en stille fiskerlandsby, men i 1970-årene ble det utviklet som et av flere feriesteder for myndighetene. Det var ikke fri adgang til området, og man måtte ha en invitasjon fra myndighetene for å kunne reise dit. Stedet ble derfor et lukket feriested for partieliten, myndighetene og industrien. Dette har i ettertid ført til at området har fått være i fred for husbygging og industrireising, og nå står fram som ganske jomfruelig. For å beskytte den sårbare naturen er det i dag restriksjoner på hvor mange besøkende området kan ta i mot, og nybygg kan bare reises hvor det har stått bygninger tidligere. Etter lokal standard er området dyrt, høye fergetakster fra Klaipeda bidrar også til å redusere tilreisingen.
Turisme
Om sommeren besøkes byen av rundt 50,000 turister, mest litauere, latviere, russere og tyskere. Stedet har en familieprofil.
Stedet har de største sanddyner i Europa, et stort solur (som nå er delvis ødelagt av storm), et fiskermuseum, galleri, ravmuseum og en nygotisk kirke fra 1888.
Nida strand deltar i Blue Flag-programmet.
Fletting
Fletting er en regelmessig sammenslynging av bøyelige tråder, bånd, strå, vidjer og liknende. En flette er en trådformet samling av tre eller flere lengder fleksibelt materiale som er lagt omkring hverandre (flettet') i et slikt diagonalt overlappende mønster. Teknikken brukes blant annet til å lage hårfrisyrer, tau, trosser, kabler og flettverksgjerder samt i kurvfletting, rundfletting og stråfletting. Et tau som er flettet er mer bøyelig enn et like tykt tau som er tvunnet.
Det liberale parti (Storbritannia)
Det liberale parti (engelsk: The Liberal Party) var et politisk parti som på 1800-tallet og frem til 1922 var sammen med Det konservative parti det ene av de to store partiene i Storbritannia. Partiet oppsto fra en allianse mellom whiggene og frihandelsfraksjonen peelitterne og den løse parlamentariske grupperingen karakterisert som de radikale. Disse grupperingene var sympatisk innstilt til idealene til den amerikanske og franske revolusjon i 1850-årene. Ved slutten av 1800-tallet hadde Det liberale partiet dannet fire regjeringer under William Gladstone. Til tross for at det delte seg over stridsemnene som irske selvstryre (Home Rule), kom partiet tilbake i 1906 med en overveldende valgseier. Det britiske arbeiderpartiet (Labour) overtok deretter Det liberale partiets rolle som den fremste motstander av de konservative.
Fletting
Fletting er også en programvareteknikk for å samle data fra to eller flere kilder til et felles resultat. Fletting betegner dessuten biltrafikk som samles eller sammenflettes fra to kjørefiler over i én. Fletteregelen eller «glidelåsregelen», som i Norge ble innført i 1986, innebærer at ingen av de kjørende har fortrinnsrett, men at begge parter skal vike for og tilpasse seg hverandre.
Historikk
I motsetning til en vevstol der tekstilveven dannes av to forskjellige trådsett (renning og islett) som står vinkelrett på hverandre, foregår fletting ved at de enkelte trådene krysser over og under hverandre enten fram og tilbake i en flat flette eller i motsatte retninger i en rund flette. Fletting er eldre enn veving, og regnes trolig som opphav til veveteknikken.
Fremgangsmåter
Den enkleste framgangsmåten bruker tre snorer som vist i figuren. Disse legges samlet med en snor til den ene siden (sort) og to til den andre (rød og blå). Så legges den ytterste av de to snorene (her: blå) over den andre (rød) og innenfor snoren (sort) på den andre siden. Så gjentas flettingen fra andre siden, nå er det sort som legges over blå og innenfor rød. Dette gjentas med den ytterste snoren fra annenhver side.
Med flere snorer krysser disse over hverandre fram og tilbake. Dette kan gjøres på mange måter fra enkle flate fletter til kompliserte mønstere som ved japansk kumihimo, færøsnor (tólvtáttaband med 12 snorer), firkantsnorer med 8, 12 og flere tråder, og kinesiske fletter med 16 snorer. Det brukes også for kunstverk med mer eller mindre regulære fletter, ofte med andre gjenstander tredd inn på snorene.
Det liberale parti (Storbritannia)
Opprinnelse
Det liberale partiet utviklet seg fra det gamle whigpartiet, som hadde sin opprinnelse i en aristokratisk gruppering under Karl II og Jakob II. Whigene ønsket å redusere kongens makt og styrke parlamentet. Til å begynne med var nok denne maktkampen mer motivert av egeninteresse enn av idealisme, men etter hvert kom de mer idealistiske til å kjempe for mer demokrati av mer idealistiske grunner. Dette gjaldt særlig Charles James Fox og hans «disippel» og etterfølger, Charles Grey. Greys regjering bidro blant annet til å avskaffe slaveriet, samt å utvide stemmeretten (Reformakten). Denne reformen bidro, paradoksalt nok, til at partiet gradvis gikk i oppløsning og ble erstattet av det Det liberale partiet, der mange «whiger», men også en del frihandelsvennlige «toryer», samlet seg. Den formelle grunnleggelsen av det liberale partiet dateres vanligvis til 1859. William Ewart Gladstone dannet sin første regjering i 1868.
Fletting
Fremgangsmåter
Hårfletter utføres som en eller flere slike enkle fletter av tre grupper hår. Mer komplisterte varianter er vanlig eller invertert fiskeflette (nakkeflette, pariserflette) som fletter inn mer og mer av håret, og mange små fletter ut ifra (rastafletter) eller langs hodebunnen (afrofletter).
I runde fletter går flere grupper tråder i spiral moturs og medurs annenhver gang over hverandre som i en vev. Runde fletter brukes for trosser og tau og kabel, spesielt til klatretau og riggtau på seilbåter fordi flettede tau ikke vrir seg ved belastning slik et snodd tau vil gjøre. Rund fletting brukes også for skjerming av kabler fordi dette gir bedre høyfrekvensegenskaper enn snodd trådskjerm.
ESO 148-2
. ESO 148-2, ESO 148-IG002 eller AM 2312-591 er et par vekselvirkende galakser som ligger rundt 600 millioner lysår unna jorden i stjernebildet Tukanen. Galaksene kan ligna på en ugle da de har to tidevannshaler som krummer seg som vinger. Tidevannshalene består av stjerner og gass som har blitt trukket vekk fra de lett derfomerbare galakseskivene. ESO 148-2 er en av de mest lyssterke galaksene i det infrarøde.
Den skyldige
«Den skyldige» er en norsk vise skrevet av Alf Prøysen i 1948. Denne sto i den første viseboka han ga ut, Drengstu'viser fra 1948. Boka solgte i utrolige 135,000 eksemplarer, og sammen med platene var den startskuddet for den videre visekarrieren hans.
Prøysen bygger på tradisjonelle melodramatiske tema fra populærmusikken; kjærlighet som hindres av umulige foreldre. Her er både den «grumme fader» og moral i siste vers. Han lar også hedmarksdialekten veksle med det høytidelige visespråket. Men de to siste linjene av visa snur tragedien til humor - «Men største skylda, det har nå snekker’n, som laga stæga tå røtne bord! », og da er dialekten på plass igjen.
Melodien til denne er en dansevise. Prøysen spilte inn sangen i mars 1949. Den ble utgitt på 78-platen Columbia GN 1739 sammen med sangen «Steinrøysa neri bakken».
Ulf Peder Olrog oversatte teksten til svensk og gav den ut i Kökspolka och 7 andra av Alf Prøysens visor, Stockholm 1953.
Det sosialdemokratiske parti (Storbritannia)
Det sosialdemokratiske parti var et britisk politisk parti som var et resultat av en splittelse i det britiske arbeiderpartiet, da Roy Jenkins, Shirley Williams, David Owen og Bill Rodgers forlot dette partiet på grunn av den kraftige venstredreiningen. Partiet som ble stiftet i 1981 var i allianse med De liberale, og alliansen resulterte i 1988 i det nye partiet Liberaldemokratene.
Falle Landers vise
«Falle Landers vise» er et skillingstrykk av ukjent opprinnelse. I «Visens venner, første samling» fra 1950, er dette den første i boka. Her står den under kommentaren: «Som alle gode viser, har også Falle Landers vise sitt spesielle fortrinn. Den oppmerksomme sanger vil oppdage at visen aldri rimer, selv om det kan høres slik. Vi mener at det må kalles et fortrinn».
Teksten
2.Han hadde vært i byen og kjøpt seg littgranne brennevin og så blei han gærn i hue det voldte jo hans død.
5.Så lå han der på sjøbotna og så de klare stjerner tindra og vinka med den kalde handa farvel til sin fästermö.
6.Og festarmøen Johanna hu sørja seg så reint forderva og siden så blei a gift med skomakeren ut i byn.
7.Og er det noen som vil veta hvem denne visa har dikta så er det Falle Lander skomakeren ut i byn.
Sun Yat-sen-drakt
Sun Yat-sen-drakt (eller -dress), også kalt Mao-dress, betegner en uniformliknende reformdrakt i Kina på 1900-tallet. Den er mest kjent som Zhongshan-drakt (kinesisk: 中山装, pinyin: Zhōngshān zhuāng, «Sun Yat-sen-dress») etter Sun Yat-sen (Sun Chung-shan/Sun Zhongshan), Kinas første president da landet ble Republikken Kina etter 1911, men er i Vesten oftere knyttet til diktatoren Mao Zedong som ledet den kommunistiske Folkerepublikken Kina fra 1949 til 1976.
Dressen ble opprinnelig formet etter en japansk studentuniform med jakke og bukse etter vestlige forbilder og brøt dermed med hjemlige drakttradisjoner. Den ble i ulike varianter båret som offisersuniform i republikken fra 1920-tallet og i folkerepublikken fra 1949. Mao-dresser var standardantrekk for Folkets frigjøringshær og medlemmer av Kinas kommunistiske parti, også av kvinner. Drakten var praktisk, enkel og billig. Den var laget av slitesterke bomullstoffer og bestod av jakke med enkel knapperad, fire lommer og rund krage (igjenkneppet i halsen), langbukser, rund skyggelue («sikspens») og sko.
I andre kommunistland
Tilsvarende uniformer har blitt båret av ledere og partimedlemmer i flere andre kommunistland i Asia. Bildegalleriet under viser noen eksempler.
I går var det bursdagen min
«I går var det bursdagen min» er en revyvise skrevet av Nicolette (1879–1950) eller Karen Sofie Hansen som hun egentlig het. Hun skrev viser både for Dovrehallen og Chat Noir, hvor hun var fast visedikter. Dette er en av de mest kjente visene hennes, og er skrevet til en tradisjonell melodi. Første versestrofe lyder: «''I går var det bursdagen min, gid det var moro. Jeg fikk frokost på sengen med kringle og goro. Først veltet jeg rundt både brettet og muggen, jeg fikk sjokolade til langt opp i luggen. Jeg ble klissvåt som Tulla i vuggen, gid jeg bare kunne ha sånn bursdag hver dag.''»
Stanislav Konopásek
Stanislav Konopásek (født 18. april 1923 i Hořovice, død 6. mars 2008 i Praha) var en tsjekkoslovakisk ishockeyspiller som deltok i de olympiske vinterleker 1948 i St. Moritz.
Konopásek vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada
Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.
Carl Bosch
Carl Bosch (født 27. august 1874 i Köln, død 26. april 1940 i Heidelberg) var en tysk kjemiker, ingeniør, nobelprisvinner og industrileder. Han var styreleder i BASF og IG Farben. I 1931 fikk han Nobelprisen i kjemi sammen med Friedrich Bergius for bidrag til kjemiske høytrykkmetoder.
Liv og virke
Han var nevø av Robert Bosch og studerte ved Technische Hochschule Berlin-Charlottenburg og Universität Leipzig.
I 1899 ble han ansatt i BASF. Sammen med Fritz Haber utviklet han Haber-Bosch-prosessen for å utvinne ammoniakk. BASF fikk monopol på å utvinne ammoniakk for produksjon av kunstgjødsel og sprengstoff. Han tok også initiativ til byggingen av Leunawerke. I 1916 ble han utnevnt til styremedlem i BASF og i 1919 ble han styreleder i selskapet. I 1925 han ble han styreleder i IG Farben.
I 1935 gikk han av som styreleder i IG Farben og ble isteden leder for selskapets Aufsichtsrat. I 1937 ble han president for Kaiser-Wilhelm-Gesellschaft.
Litteraturåret 1985
Litteraturåret 1985 er en oversikt over utgivelser, hendelser, prisvinnere og avdøde personer med tilknytning til litteratur i 1985.
Sakprosa
...
Religiøse skrifter
Norsk Salmebok
Dødsfall
|| forfatter ||align=center|94 ||align=center|1891 ||
|| religionsfilosof, lingvist og forfatter ||align=center|75 ||align=center| 1909 ||
|| romanforfatter, lyriker og manusforfatter ||align=center|74 ||align=center|1911 ||
|| romanforfatter ||align=center|84 ||align=center|1900 ||
|| historiker ||align=center|69 ||align=center|1916 || || lyriker og kritiker ||align=center|80 ||align=center|1905 ||
|| romanforfatter, lyriker og kritiker ||align=center|90 ||align=center|1895 ||
Michigan Avenue (Michigan)
Michigan Avenue er en av de store veiene i Michigan før motorveienes inntog. Den gikk igjennom delstater fra øst til vest der den følger den tidligere ruten til U.S. Route 12 som igjen fulgte Chicago Road, en tidligere millitærvei. I dag følger Michigan Avenue en usammenhengende rute, fra sentrum av Detroit til Hayes State Park i Lenawee County der den følger den nåværende US 12. Vest for dette er veien kjent som US 12 (vest for møtepunktet med U.S. Route 127 er veien også kjent som Chicago Road).
I Detroit er Michigan Avenue en av fem store avenyer (sammen med Woodward, Grand River, Gratiot og Jefferson som ble skissert av overdommer Augustus B. Woodward i 1805 og går i fra sentrum av Detroit i forskjellige retninger. Som de andre avenyene strekker veien seg over grensen til Detroit og fungerte historisk sett som en hovedakse for urban ekspansjon utenfor Detroit og som hovedgate i mange små byer langs dens rute. Veien var en viktig bosettelses- og handelsrute mot vest og forbandt vannruten igjennom De store sjøer fra øst til Chicago i vest uten å måtte ta den lange ruten på vannet rundt den lite bosatte nordre delen av Michigan.
Tiger Stadium var hjem til Detroit Tigers fra 1895 til 1999 og var lokalt kjent som «The Corner» (Hjørnet) og refererte til dens beliggenhet på hjørnet av Michigan Avenue og Trumbull Street i Detroit.
U.S. Route 12 in Michigan
John Shakespeare
Veldig lite er kjent om John Shakespeares liv. Det er mulig at han var sønn av en Richard Shakespeare fra Snitterfield som fikk land av kong Henry VII av England for sin tjeneste for denne.
I 1568 ble han borgermester i Stratford.
Lover den Herre
«Lover den Herre» er en tysk salme, skrevet av salmedikteren Joachim Neander i 1679. Den tyske tittelen er «Lobe den Herren, der mächtighen König der Ehren». På bokmål lyder den nyeste oversettelsen «Lovsyng vår Herre, den mektige konge med ære». Den nynorske tittelen er «Lova vår Herre, den mektige kongen med æra». Den er inspirert av Salme 103, 1-6 og Salme 150 i Bibelen.
Salmen er også oversatt til dansk, engelsk og svensk.
Drupal
Drupal (IPA-uttale: ) er et fri og åpen kildekode publiseringssystem (CMS) og publiseringsrammeverk (CMF) som er skrevet i programmeringsspråket PHP og er distribuert under GNU General Public License. Drupal vedlikeholdes og utvikles av titusenvis av frivillige. Drupal brukes som et «back-end» system for minst 2,2% av alle nettsteder i verden, dette inkluderer alt fra personlige nettsider og blogger til tyngre bedrift-, politiske- og offentlige nettsider. Drupal brukes også som system for kunnskapsforvaltning og samarbeid i næringsliv.
Drupal består av en grunnpakke, eller en kjerne kjent som Drupal core, som inneholder grunnleggende funksjonalitet som er vanlig for publiseringsverktøy. Dette inkluderer brukerregistrering, menystyring, nyhetsaggregering, utseendetilpasning, og systemadministrasjon. Drupalkjernens bruksområde inkluderer enkelt- eller flerbruker bloggplattform, brosjyrenettside, diskusjonsforum, og nettsamfunn bestående av brukergenerert innhold.
Per januar 2016 finnes det rundt 32 880 brukerskapte moduler, disse er gjort fritt tilgjengelig for nedlasting og utvider Drupals funksjonalitet.
Selv om Drupal byr på et sofistikert programmeringsgrensesnitt for utviklere er likevel ingen programmeringskunnskaper påkrevet for oppretting og administrering av en grunnleggende nettside.
Drupal kjører på alle dataplattformer som støtter både en webserver som kan kjøre PHP (inkludert Apache, IIS, lighttpd, og Nginx) og en database (som MariaDB, MongoDB, MySQL, PostgreSQL, SQLite og Microsoft SQL Server) for å lagre innhold og innstillinger. Drupal 6 støtter offisielt kun PHP 5.x, Drupal 7 krever PHP 5.2.5 eller høyere, mens Drupal 8 krever PHP 5.5.9 eller høyere.
Historikk
Drupals tilblivelse startet i år 2000 da grunnlegger av Drupal, Dries Buytaert, studerte ved Universitetet i Antwerpen. Buytaert og hans medstudenter savnet en mulighet til å kunne diskutere og dele informasjon med hverandre. Dette inspirerte Buytaert til å utvikle en intern webløsning som fungerte som en mindre nettavis med et integrert forum. På dette tidspunktet hadde prosjektet ikke blitt tildelt noe navn.
Etter uteksaminering besluttet vennekretsen at den interne nettsiden skulle publiseres online for å kunne holde videre kontakt med hverandre. Buytaert ønsket å kalle nettstedet for «dorp» (nederlandsk for «landsby», som henviser til programvarens samfunns-aspekter), men gjorde en typografisk feil da han skulle undersøke om domenenavnet fortsatt var ledig og syntes «drop» lød bedre. Navnet Drupal ble senere til som en engelsk translitterering av det nederlandske ordet «druppel» som betyr «dråpe».
Over tid endret lesergruppen seg noe og ulik teknologi som leserne diskuterte ble forsøkt ut på nettsiden. I januar 2001 ble systemet frigitt som åpen kildehode med hensikt på at flere skulle få eksperimentere med programvaren.
I dag bidrar et globalt fellesskap til å utvikle Drupal, og Drupals popularitet har økt raskt. Fra mai 2007 til april 2008 ble Drupal lastet ned i fra det offisielle nettstedet Drupal.org mer enn 1.4 millioner ganger, en økning på ca. 125% fra året før.
Per desember 2015 benyttes Drupal av minst 1 million nettsteder. Dette inkluderer flere hundrevis av sider driftet av velkjente kommersielle og ideelle organisasjoner, selskaper, media og forlag, myndigheter, skoler og enkeltpersoner. Drupal har gjentatte ganger vunnet Packt «Open Source CMS Award» og vunnet Webware 100 tre ganger etter hverandre.
Drupals kjerne
I Drupalmiljøet betyr termen «core» (kjerne) alt som i en Drupal-installasjon befinner seg utenfor mappen «sites». Drupals kjerne er det grunnleggende elementet i Drupal. I sin standard konfigurasjon kan nettsidens innhold skapes av registrerte eller anonyme brukere (etter skjønn av administrator) og er gjort tilgjengelig for nettsidens besøkende på en rekke valgfrie kriterier. Drupals kjerne inkluderer også et hierarkisk taksonomi-system, som gjør at innhold kan kategoriseres eller merkes med stikkord for enklere sporbarhet.
Fylkesvei 408
Fylkesvei 408 (Fv408) går mellom Blakstad i Froland og Rykene i Arendal. Veiens lengde er 12,2 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Øystein Kåre Beyer
Øystein Kåre Beyer (født 8. april 1947) er en norsk politiker (Ap) som var ordfører i Porsgrunn fra 2003 til 2015. Han har vært medlem av Porsgrunn bystyre siden 1995.
Birger Nygaard-Østby
Birger Nygaard-Østby (født 20. mai 1904 i Larvik, dødt 15. juni 1977 i Oslo) var en norsk tannlege som ble kjent for sine eksperimentelle rotfyllinger og for å ha skapt en ny æra innen norsk odontologi (læren om tannverk) ved å stå bak og innta rollen som første direktør for det Odontologisk Forskningsinstitutt som med støtte fra Norges almenvitenskapelige forskningsråd (NAVF) ble innviet i 1951. Hans virke kan deles inn i før og etter krigen.
Før krigen
Han var sønn av Anton Østby og Kristine Nygaard. Faren var stasjonsmester. Birger var utdannet ved Statens Tannlegeinstitutt i 1927 og giftet seg 1932 med Elsa Hoff (1907–1977). Etter noen år med privat praksis på Vinderen i Oslo, fikk Birger innpass som assistent hos professor Immanuel Ottesen (1874–1955) ved Norges Tannlegehøyskole og innledet forskningen som i 1939 ga Birger en doktorgrad fra Universitetet i Oslo på rotfyllinger, delvis basert på et samarbeide med den tsjekkiske sjefsodontolog Karl Häupl (1893–1960) som hadde virket i Norge fra 1923 til 1934. Så gikk det til at han ble den tredje tannlege med doktorgrad i landet før den andre verdenskrig. De andre var Guttorm Toverud (1896–1969), også kjent som «barnetannpleiens far», og Ingjald Reichborn-Kjennerud (1901–81), forøvrig sønn av medisinalhistoriker Ingjald Reichborn-Kjennerud (1865-1949).
Drupal
Utseendemaler inkludert i kjernen
Drupals kjerne inkluderer flere standard temaer som gjør at man raskt kan tilpasse nettsidens utseende, for eksempel temaene «Bartik» og «Seven». Visse temaer inkluderer en fargebehandler som tillater administrator å endre farge på nettsidens elementer via et brukervennlig grensesnitt i nettleseren.
Språktilpasning
I tillegg til standard engelskspråklig utgave er Drupal per november 2015 gjort tilgjengelig for 112 språk, inkludert norsk (bokmål og nynorsk). Drupal har også støtte for språk som skrives fra høyre mot venstre, som arabisk, persisk, og hebraisk.
Utvidning av Drupals kjerne
Drupals kjerne er modulær, som vil si et system av hooks og tilbakeanrop som åpnes internt via et API. Drupal isolerer kjernen i fra brukerskapte moduler og temaer. Dette øker fleksibiliteten og sikkerheten og lar administratorer enklere oppgradere til nye versjoner uten å overskrive nettstedets tilpasninger.
I drupalmiljøet hører man gjerne ordtaket «never hack core» nevnt ofte, et ordtak som tar til sikte på en streng anbefaling om at det i de aller fleste tilfeller ikke vil være behov for å gjøre endringer direkte i kjernen da Drupal er satt sammen på en slik måte at endringer man ønsker heller bør oppnås ved å utvide eller overstyre Drupals kjerne. Drupals modulære design tillater brukerskapte moduler og utseendemaler å utvide eller overstyre Drupals standard atferd uten å endre Drupal-kjernens kode.
Moduler
Brukerskapte moduler tilbyr utvidet funksjonalitet som bildegallerier, tilpassede innholdstyper og innholdslister, WYSIWYG-behandlere, system for private meldinger, tredjeparts integrasjonsverktøy, med mer. Per januar 2016 lister Drupals nettsted rundt 32 880 fritt tilgjengelige brukerskapte moduler.
Noen av de mest anvendte brukerskapte modulene inkluderer :
Distribusjoner
Tidligere måtte de som ønsket seg en typetilpasset installasjon av Drupal laste ned en forhånds-skreddersydd versjon separat fra Drupals offisielle kjerne. I dag benyttes det distribusjoner som ved installasjon av Drupals kjerne gjør det mulig å installere et nettsted eller applikasjon som er bygget med et bestemt formål.
Ved opprettelse av nye drupal-nettsider tilbyr distribusjoner en rekke fordeler ved at man ikke behøver å manuelt finne frem, laste ned og installere brukerskapte moduler og justere systemets innstillinger. Distribusjonene er samlinger av moduler, temaer, og tilhørende konfigurasjonsinnstillinger som forbereder Drupal for tilpasset drift. For eksempel kan en distribusjon konfigurere Drupal som en nettavis eller en nettbutikk.
Øystein Kåre Beyer
Av yrke er Beyer lærer og har dessuten arbeidet innen opplæring, skole og helse som konsulent og rådgiver.
Drupal
Sikkerhet
Drupals politikk er å kunngjøre naturen til ethvert sikkerhetsproblem når en sikker versjon er tilgjengelig.
Administratorer av Drupal-nettsider blir automatisk varslet om oppdateringer via modulen Update Status (Drupal 6.x) eller via Update Manager (Drupal 7.x). Drupal vedlikeholder en e-post-liste, en side med historikk over alle sikkerhetsmeldinger, en RSS-strøm , og en Twitter-kanal med de seneste sikkerhetsanmodninger og relaterte nyheter.
Samfunn
Drupal.org består av et stort globalt fellesskap av brukere som per november 2015 utgjør 97 862 aktive bidragsytere.
To til tre ganger i året arrangeres det offisielle Drupalkonferanser, kalt «DrupalCon» (av engelsk Drupal Conference), en i Nord-Amerika om våren og en i Europa om høsten. Antall deltakere på DrupalCon økte fra omtrent 500 fremmøtte i Szeged (Ungarn) i august 2008 til rundt 3000 mennesker i Chicago i mars 2011. Den europeiske DrupalCon fant sist sted i august 2012 i den tyske byen München.
Mindre arrangementer, kjent som «Drupal Camps», avholdes hele året over hele verden.
Det finnes også over 30 nasjonale Drupal-samfunn som tilbyr språkspesifikk brukerstøtte, deriblant Drupal Norge.